stanford-oval/wikipedia huggingface dataset:
โรงพยาบาลเซนต์ทอมาซิส

| โรงพยาบาลเซนต์ทอมาซิส |
| --- | --- |
คิงส์เฮลธ์พาร์ทเนอร์   ทรัสต์มูลนิธิเอนเอชเอสกายและเซนต์ทอมาซิส
โรงพยาบาลเซนต์ทอมาซิส


ภูมิศาสตร์
ที่ตั้ง: ถนนเวสท์มินส์เตอร์บริดจ์ ลอนดอน SE1 7EH, ประเทศอังกฤษ
หน่วยงาน
ระบบการบริการ: เอ็นเอชเอส ประเทศอังกฤษ
ประเภท: โรงพยาบาลเพื่อการเรียนการสอน
สังกัด: วิทยาลัยแพทยศาสตร์แบะทันตแพทยศาสตร์คิงส์คอลเลจ ลอนดอน
บริการสุขภาพ
แผนกฉุกเฉิน: มี
จำนวนเตียง: 840
เฉพาะทาง: ตจวิทยา, หัวใจและทรวงอก, สูติศาสตร์-นรีเวชวิทยา, กุมารเวช (โรงพยาบาลเด็กเอเฟลินา ลอนดอน), ผู้ป่วยวิกฤต, เภสัชศาสตร์คลินิก, บริการด้านมะเร็ง, ทันตกรรม, วิทยาทางเดินปัสสาวะ, สุขภาพเพศ
ประวัติ
เปิดให้บริการ: ราวปี 1100
ลิงก์
เว็บไซต์: guysandstthomas.nhs.uk
โรงพยาบาลเซนต์ทอมาซิส (อังกฤษ: St Thomas' Hospital) เป็นโรงพยาบาลสอนสังกัดเอ็นเอสเอช ตั้งอยู่ในลอนดอนกลาง และเป็นหนึ่งในสถาบันของคิงส์เฮลธ์พาร์ทเนอส์ บริหารงานโดยทรัสต์มูลนิธิเอ็นเอสเอชกายส์และเซนต์ทอมาซิสควบคู่ไปกับโรงพยาบาลกาย, โรงพยาบาลคิงส์คอลเลจ, โรงพยาบาลมหาวิทยาลัยลุยส์แฮม และ โรงพยาบาลควีนเอลิซาเบธ รวมถึงเป็นโรงพยาบาลสอนของวิทยาลัยแพทยศาสตรศึกษา คิงค์คอลเลจลอนดอน
โรงพยาบาลเปิดให้บริการโดยไม่คิดค่าใช้จ่ายแก่ผู้จากไร้ตั้งแต่ราวคริสต์ศตวรรษที่ 12 โดยใช้เงินบริหารจากเงินบริจาค โรงพยาบาลเซนต์ทอมาซิสเป็นหนึ่งในโรงพยาบาลที่มีชื่อเสียงที่สุดของอังกฤษ และมีความสัมพันธ์กับบุคคลสำคัญในแวดวงสาธารณสุขและการแพทย์ เช่ย เซอร์แอสท์ลี คูเปอร์, วิลเลียม เชเซลเดิน, ฟลอเรนซ์ ไนติงเกล, ลินดา ริเชิร์ดส์, เอ็ดมันด์ มังกอเมอรี, อักเนส เอลิซาเบธ โจนส์ และ เซอร์ฮารอลด์ ริดเลย์ นอกจากนี้โรงพยาบาลยังเป็นหนึ่งในสถานที่แลนด์มาร์กของลอนดอนด้วยที่ตั้งริมแม่น้ำเทมส์ตรงข้ามกันกับพระราชวังเวสต์มินสเตอร์
แหล่งข้อมูลอื่น

Guy's & St Thomas' Foundation Trust
Old Operating Theatre Museum เก็บถาวร 2011-09-26 ที่ เวย์แบ็กแมชชีน
History of St. Thomas' annexe in Godalming Surrey
Excerpts from Sir Harold Ridley's biography by David J Apple with some history of the modern hospital
Dreadnought Unit information provided by the Seamen's Hospital Society's funded Seafarers' Benefits Advice Line
History of the Dreadnought Seamen's hospital เก็บถาวร 2020-02-24 ที่ เวย์แบ็กแมชชีน
King's College London
Survey of London entry (1951)
Website set up by patients of Dr William Sargant
St Thomas patient reviews on Lasik-Eyes.co.uk
51°29′57″N 0°07′08″W﻿ / ﻿51.49910°N 0.11891°W﻿ / 51.49910; -0.11891
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  อิสราเอล  สหรัฐ 
ภูมิศาสตร์:  Structurae
โรคโซมาโตฟอร์ม

| โรคโซมาโตฟอร์ม  (Somatoform disorder)> บัญชีจำแนกและลิงก์ไปภายนอก |
| --- | --- |
ICD-10: F45
ICD-9: 300.8
DiseasesDB: 1645
eMedicine: med/3527
MeSH: D013001
โรคโซมาโตฟอร์ม (อังกฤษ: Somatoform disorder) หรือที่รู้จักในชื่อโรคบริเกต์ (อังกฤษ: Briquet's syndrome ตั้งชื่อตามปอล บริเกต์) เป็นความผิดปกติทางจิตอย่างหนึ่ง มีอาการผิดปกติทางกายเสมือนจะมีโรคหรืออาการบาดเจ็บทางกายแต่ไม่สามารถระบุสาเหตุทางกายได้ อาการที่เป็นผลจากโรคโซมาโตฟอร์มนั้นเกิดจากปัจจัยทางจิตใจ ในผู้ป่วยโรคโซมาโตฟอร์มนั้นมักมาพบแพทย์แต่เมื่อตรวจแล้วมักได้ผลเป็นปกติหรือไม่สามารถอธิบายอาการของผู้ป่วยได้ ผู้ป่วยเหล่านี้จึงมักได้รับการตรวจและทดสอบอยู่หลายครั้งเพื่อยืนยันว่าไม่มีอาการเจ็บป่วยหรือรอยโรคทางกาย ผู้ป่วยโรคนี้มักกังวลเกี่ยวกับสุขภาพของตนเองอย่างมากเพราะแพทย์ไม่สามารถอธิบายสาเหตุของปัญหาสุขภาพได้ อาการเจ็บป่วยที่ผู้ป่วยเล่านี้จะมีลักษณะคล้ายกับอาการของโรคอื่น ๆ และอาจมีระยะเวลาที่เป็นนานหลายปี
การวินิจฉัยโรคโซมาโตฟอร์มหมายความว่าปัจจัยทางจิตใจเป็นสาเหตุหลักของการเกิดอาการ ความรุนแรง และระยะเวลาที่มีอาการ โรคโซมาโตฟอร์มจะต้องไม่เป็นการแสร้งเจ็บหรือการจงใจสร้างความเจ็บป่วย
ชนิดของโรคโซมาโตฟอร์ม

การจำแนกโรคโดยสมาคมจิตแพทย์อเมริกาตามเกณฑ์การวินิจฉัยโรคทางจิตเวช Diagnostic and Statistical Manual of Mental Disorders แบ่งย่อยออกเป็นชนิดต่าง ๆ ดังนี้
โรคคอนเวอร์ชัน (Conversion disorder)
โรคโซมาไทเซชัน (Somatization disorder)
โรคไฮโปคอนเดรีย (Hypochondriasis)
โรคคิดว่าตนเองมีรูปร่างหรืออวัยวะผิดปกติ (Body dysmorphic disorder)
อาการปวดสาเหตุจากจิตใจ (Pain disorder)
โรคโซมาโตฟอร์มมิได้จำแนกชนิด (Undifferentiated somatoform disorder) มีอาการที่อธิบายไม่ได้เพียงหนึ่งอาการมานานกว่า 6 เดือน
โรคโซมาโตฟอร์มไม่ระบุรายละเอียดเป็นอย่างอื่น (Somatoform disorder Not Otherwise Specified)
ดูเพิ่ม

อาการทางกายที่ไม่ทราบสาเหตุ
กลุ่มอาการมึนเชาเซ่น
ฮิสทีเรีย
แหล่งข้อมูลอื่น

What it is and how to cope at familydoctor.org เก็บถาวร 2008-07-04 ที่ เวย์แบ็กแมชชีน
Psychological.com article on somatoform disorders เก็บถาวร 2008-12-24 ที่ เวย์แบ็กแมชชีน
โรงพยาบาลปินเจียง หางโจว

โรงพยาบาลปินเจียง หางโจว (จีนตัวเต็ม: 杭州濱江醫院, จีนตัวย่อ: 杭州滨江医院; อังกฤษ: Hangzhou Binjiang Hospital) เป็นโรงพยาบาลในเครือของมหาวิทยาลัยเจ้อเจียงสำหรับประชาชนทั่วไป
การเริ่ม

ขณะนี้โรงพยาบาลอยู่ระหว่างการก่อสร้าง โดยตั้งอยู่ในเขตปินเจียง นครหางโจว มณฑลเจ้อเจียง สาธารณรัฐประชาชนจีน ซึ่งเปิดทำการเมื่อ 28 มกราคม ค.ศ. 2008 โดยนาย จาง ซี (เลขาธิการมหาวิทยาลัยเจ้อเจียง), ศาสตราจารย์ หยาง เหว่ย (อธิการบดีมหาวิทยาลัยเจ้อเจียง) และนาย หวัง กว๋อผิง (เลขาธิการหางโจว) ก็เข้าร่วมในพิธีเปิดเช่นกัน
โรงพยาบาลนี้มีพื้นที่รวม 150 หมู่ ด้วยพื้นที่อาคารรวม 166,9000 ตร.ม. โดยจะมีเตียงผู้ป่วย 1,200 เตียง ซึ่งโรงพยาบาลดังกล่าวมีกำหนดจะเปิดให้บริการเต็มรูปแบบใน ค.ศ. 2009
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โรงพยาบาลปินเจียง หางโจว
โรงทำงาน

เคหสงเคราะห์และโรงทำงานเดิมที่แนนท์วิชในอังกฤษที่ก่อตั้งมาตั้งแต่ราว ค.ศ. 1780
เคหสงเคราะห์และโรงทำงาน หรือ โรงทำงาน (อังกฤษ: Workhouse) ภายใต้ระบบกฎหมายประชาสงเคราะห์ของอังกฤษและเวลส์, สกอตแลนด์ and ไอร์แลนด์ “เคหสงเคราะห์และโรงทำงาน” คือสถานที่พำนักอาศัยและประกอบอาชีพสำหรับประชาชนผู้ที่ไม่สามารถหาเลี้ยงตนเองได้
คำอ้างอิงถึงเคหสงเคราะห์และโรงทำงานเป็นครั้งแรกที่สุดใน “พจนานุกรมภาษาอังกฤษฉบับออกซฟอร์ด” มีมาตั้งแต่ปี ค.ศ. 1652 ที่เอ็กซิเตอร์ แต่บันทึกเป็นลายลักษณ์อักษรบางแห่งกล่าวว่ามีมาตั้งแต่ก่อหน้านั้นแล้ว บันทึกหนึ่งกล่าวถึงเคหสงเคราะห์ของปี ค.ศ. 1631 ที่ตั้งอยู่ที่แอบบิงดัน, ออกซฟอร์ดเชอร์ บริเวณที่พำนักอาศัยและทำงานเรียกกันเป็นภาษาพื้นบ้านว่า “spike” ที่มาจากเครื่องมือ spike ที่ใช้ในการทำเชือกด้ายดิบที่เป็นงานหนึ่งที่ทำกันในเคหสงเคราะห์
บรรณานุกรม

Crompton, Frank. Workhouse Children[ลิงก์เสีย] the treatment of children in the workhouses of the thirteen Worcestershire Poor Law Unions.
Higginbotham, Peter. The Workhouse Cookbook.
Higginbotham, Peter. Workhouses of the North.
Higginbotham, Peter. Workhouses of the Midlands.
Murray, Peter. Poverty and Welfare 1830–1914.
Rees, Rosemary. Poverty and Public Health 1815–1948.
ดูเพิ่ม

กฎหมายประชาสงเคราะห์ของอังกฤษ
กฎหมายประชาสงเคราะห์ของไอร์แลนด์
กฎหมายประชาสงเคราะห์ของสกอตแลนด์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เคหสงเคราะห์และโรงทำงาน
The workhouses from © Peter G Higginbotham, 2008
Horsham Workhouse เก็บถาวร 2012-11-22 ที่ เวย์แบ็กแมชชีน A site dedicated to the workhouse in Horsham
Horsham Workhouse today เก็บถาวร 2010-09-08 ที่ เวย์แบ็กแมชชีน Recent photographs of Horsham's 1839 workhouse now converted into apartments
Pauper Palaces by Anne Digby, the workhouses of Norfolk, UK. 1978
Workhouse records on The National Archives' website.
The poor in Burslem and Wolstanton, Stoke-on-Trent, early 19th century. เก็บถาวร 2011-07-22 ที่ เวย์แบ็กแมชชีน (c) Stoke on Trent City Council 2005.
High Hall Bainbridge 1809–2007 เก็บถาวร 2009-02-04 ที่ เวย์แบ็กแมชชีน thedales.org.uk copyright 2004
Aysgarth Union Workhouse sycamoreclose.com
Workhouses in and around Bures,Suffolk เก็บถาวร 2009-06-29 ที่ เวย์แบ็กแมชชีน Bures-online.co.uk
Workhouses in the Eastern Essex area of the UK เก็บถาวร 2010-11-13 ที่ เวย์แบ็กแมชชีน www.essex-family-history.co.uk
Case Study เก็บถาวร 2022-03-30 ที่ เวย์แบ็กแมชชีน: Workhouses in Suffolk in the 1760s.
โรงพยาบาลแชริที (นิวออร์ลีนส์)

| โรงพยาบาลแชริที |
| --- | --- |
โรงพยาบาลแชิรทีซึ่งถูกทิ้งร้าง ภาพถ่ายจากปี 2009

ภูมิศาสตร์
ที่ตั้ง: 1532 Tulane Ave., นิวออร์ลีนส์, รัฐลุยเซียนา, สหรัฐ
พิกัด: 29°57′19″N 90°04′41″W﻿ / ﻿29.9554°N 90.0780°W﻿ / 29.9554; -90.0780﻿ (1736, Charity Hospital)
หน่วยงาน
รูปแบบทุน: สาธารณะ
ประเภท: ทั่วไป, โรงพยาบาลสอน
สังกัด: Louisiana State University School of Medicine, Tulane University School of Medicine
บริการสุขภาพ
จำนวนเตียง: 2,680
ประวัติ
เปิดให้บริการ: 10 พฤษภาคม 1736
ปิดให้บริการ: สิงหาคม 2005
โรงพยาบาลแชริที (อังกฤษ: Charity Hospital) เป็นหนึ่งในสอบโรงพยาบาลเพื่อการเรียนการสอนส่วนหนึ่งของศูนย์การแพทย์ลุยเซียนา นิวออร์ลีนส์ (MCLNO) อีกที่หนึ่งคือโรงพยาบาลมหาวิทยาลัย นิวออร์ลีนส์ โรงพยาบาลถูกทิ้งร้างสามสัปดาห์หลังเมืองนิวออร์ลีนส์โดนเฮอร์ริเคนแคทรินาเข้าทำลาย ที่ซึ่งนายกเทศบาล แคธลีน บลังโค ระบุว่าโรงพยาบาลแชริทีต้องถูกทิ้งร้างถาวร กลุ่มมหาวิทยาลัยแห่งรัฐลุยเซียนา เจ้าของอาคาร ระบุว่าไม่มีแผนจะเปิดบริการโรงพยาบาลแชริทีอีก แต่เลือกที่จะควบกิจการของโรงพยาบาลแชริทีเข้ากับศูนย์การแพทย์แห่งใหม่ซึ่งทันสมัยกว่าและจะสร้างขึ้นในย่านมิดซิทีตอนล่าง โรงพยาบาลแห่งใหม่ดังกล่าวเปิดให้บริการในเดือนสิงหาคม 2015 ภายใต้ชื่อศูนย์การแพทย์มหาวิทยาลัยนิวออร์ลีนส์ จนถึงปัจจุบันโรงพยาบาลแชริทียังคงถูกทิ้งร้าง
แหล่งข้อมูลอื่น

From L'Hospital des Pauvres to University Medical Center: A timeline at The Times-Picayune
Campaign to Save Charity Hospital เก็บถาวร 2020-08-18 ที่ เวย์แบ็กแมชชีน
"Abandoned Southeast" entry on Charity Hospital
แม่แบบ:New Orleans skyscrapers
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ
โรงพยาบาลเบรมาร์

| โรงพยาบาลเบรมาร์ จำกัด |
| --- | --- |
กองทุนการกุศลเบรมาร์

ภูมิศาสตร์
ที่ตั้ง: ฮามิลตัน, ไวกาโต, ประเทศนิวซีแลนด์
หน่วยงาน
ระบบการบริการ: เอกชน
สังกัด: ไม่มี
บริการสุขภาพ
แผนกฉุกเฉิน: ไม่มี
จำนวนเตียง: 85 เตียง
ประวัติ
เปิดให้บริการ: ค.ศ. 1924
ลิงก์
เว็บไซต์: https://www.braemarhospital.co.nz/
โรงพยาบาลเบรมาร์ (อังกฤษ: Braemar Hospital) เป็นโรงพยาบาลเอกชนที่ใหญ่ที่สุดแห่งหนึ่งของประเทศนิวซีแลนด์ ซึ่งมีเจ้าของโดยกองทุนการกุศลเบรมาร์ ที่ตั้งอยู่ในฮามิลตัน ประเทศนิวซีแลนด์ โดยมีสถานประกอบการที่แยกจากกันและไม่เกี่ยวข้องกันคือโรงพยาบาลเบรมาร์ในเนลสัน ประเทศนิวซีแลนด์ ซึ่งให้บริการดูแลจิตเวชระยะยาวสำหรับเด็ก
โรงพยาบาลแห่งนี้ได้รับการก่อตั้งขึ้นใน ค.ศ. 1926 และย้ายจากถนนเลกใน ค.ศ. 2009
โรงพยาบาลตั้งอยู่บนถนนเฮาโป เมลวิลล์ ประเทศนิวซีแลนด์ โดยดำเนินการผ่าตัดและทางการแพทย์ 10,000 ครั้งต่อปี กระทั่งเริ่มให้บริการตรวจคัดกรองมะเร็งลำไส้ใน ค.ศ. 2014 ครั้นใน ค.ศ. 2015 ได้มีเตียง 85 เตียง, ห้องบรรยายแปดห้อง และหน่วยส่องกล้องสองยูนิต ตลอดจนเป็นโรงพยาบาลเอกชนแห่งแรกในประเทศนิวซีแลนด์ที่ให้บริการการตรวจระบบทางเดินอาหารโดยการส่องกล้องที่ติดอัลตราซาวด์ และเป็นโรงพยาบาลแห่งแรกในออสตราเลเซียที่ติดตั้งเครื่องมือสร้างภาพความละเอียดสูงพิเศษในห้องผ่าตัด ซึ่งช่วยให้สามารถขยายขอบเขตของการผ่าตัดช่องท้องด้วยวิธีผ่านกล้อง
โรงพยาบาลนี้ได้รับการกล่าวว่าค่าธรรมเนียมที่เรียกเก็บ "มีความสมเหตุสมผลมาก และมีเหลือที่เราทำจะกลับไปที่โรงพยาบาล หรือกิจกรรมการกุศลที่เราทำ เช่น การจัดหาการผ่าตัดฟรี รวมถึงสนับสนุนแพทย์และพยาบาลกับการศึกษาต่อเนื่อง"
แผนระยะยาวที่เสนอโดยสภานครฮามิลตันจะเกี่ยวข้องกับการเพิ่มเรตอีก 355,400 ดอลลาร์ ประกอบกับการเปลี่ยนผ่านจากระบบการประเมินมูลค่าที่ดินไปเป็นระบบการประเมินมูลค่าทุน ซึ่งพอล เบนเนต ผู้บริหารระดับสูงกล่าวว่าจะก่อให้เกิดปัญหาอย่างมาก ซึ่งอัตราบิลรายปีของโรงพยาบาลอยู่ที่ 52,550 ดอลลาร์ใน ค.ศ. 2014–2015
โรงพยาบาลนี้เริ่มแผนขยายมูลค่า 20 ล้านดอลลาร์ใน ค.ศ. 2015 โดยได้รับแรงหนุนจากความต้องการศัลยศาสตร์ออร์โทพีดิกส์จากประชากรสูงอายุ
สิ่งอำนวยความสะดวก

โรงพยาบาลมีเตียงให้บริการ 85 เตียงในโรงพยาบาลทั้งสองแห่ง
โรงพยาบาลแวนแซนต์วูร์ด

| โรงพยาบาลแวนแซนต์วูร์ด |
| --- | --- |
มูลนิธิแห่งสภาคริสตจักรในประเทศไทย

ภูมิศาสตร์
ที่ตั้ง: เลขที่ 129 ถนนเจริญประเทศ ตำบลเวียงเหนือ อำเภอเมืองลำปาง จังหวัดลำปาง, ประเทศไทย
หน่วยงาน
ประเภท: โรงพยาบาลทั่วไปขนาดเล็ก
บริการสุขภาพ
จำนวนเตียง: 29
ประวัติ
เปิดให้บริการ: พ.ศ. 2428
ลิงก์
เว็บไซต์: เฟซบุ๊กอย่างเป็นทางการ
โรงพยาบาลแวนแซนต์วูร์ด (อังกฤษ: Vansantvoord Hospital) เป็นโรงพยาบาลทั่วไปขนาดเล็ก มีจำนวนเตียง 29 เตียง เป็นหน่วยงานในสังกัดมูลนิธิแห่งสภาคริสตจักรในประเทศไทย ตั้งอยู่เลขที่ 129 ถนนเจริญประเทศ ตำบลเวียงเหนือ อำเภอเมืองลำปาง จังหวัดลำปาง ริมแม่น้ำวัง
มีบันทึกไว้ว่าโรงพยาบาลเริ่มดำเนินการ เมื่อ พ.ศ. 2428 จากเงินพระราชทานของพระบาทสมเด็จพระจุลจอมเกล้าเจ้าอยู่หัว โดยนายแพทย์ซามูเอล พีเพิลส์ เป็นผู้อำนวยการคนแรก ใช้ชื่อว่า โรงพยาบาลอเมริกันมิชชั่น มีการเปลี่ยนชื่อโรงพยาบาลหลายครั้งเช่น โรงพยาบาลสนาม โรงพยาบาลประจำถิ่น โรงพยาบาลวิชิตสงคราม ในช่วงสงครามโลกครั้งที่ 2
พ.ศ. 2493 สมเด็จพระนางเจ้ารำไพพรรณี พระบรมราชินี เสด็จเยี่ยมโรงพยาบาลแวนแซนวูร์ดเป็นการส่วนพระองค์ พ.ศ. 2507 สมเด็จพระราชชนนีศรีสังวาลย์ ได้เสด็จเยี่ยมโรงพยาบาลแวนแซนวูร์ด
บริการ

ศูนย์ไตเทียม
ตรวจโรคทั่วไป
ศูนย์ฟื้นฟูสุขภาพโรงพยาบาลแวนแซนต์วูร์ด
กายภาพบำบัด
ศาสนกิจ
ศูนย์สุขภาพความงามและการชะลอวัย
โรงพยาบาลมิชชั่น

| โรงพยาบาลมิชชั่น (อังกฤษ: Bangkok Adventist Hospital) |
| --- | --- |
เซเวนต์เดย์แอดเวนทิสต์

ภูมิศาสตร์
ที่ตั้ง: กรุงเทพมหานคร, ประเทศไทย
หน่วยงาน
ประเภท: โรงพยาบาลเอกชน โรงพยาบาลเพื่อการเรียนการสอน
สังกัด: คณะพยาบาลศาสตร์มิชชั่น มหาวิทยาลัยนานาชาติเอเชีย-แปซิฟิก
บริการสุขภาพ
แผนกฉุกเฉิน: มี
จำนวนเตียง: 200 เตียง
ประวัติ
เปิดให้บริการ: พ.ศ. 2480
ลิงก์
เว็บไซต์: http://www.mission-hospital.org/
โรงพยาบาลมิชชั่น (อังกฤษ: Bangkok Adventist Hospital) เป็นโรงพยาบาลทั่วไปที่ไม่แสวงหาผลกำไร ซึ่งมีเตียงรองรับ 200 เตียง และเปลเด็ก 24 เตียง โดยตั้งอยู่ที่ถนนพิษณุโลก ในกรุงเทพมหานคร ประเทศไทย และชื่อโรงพยาบาลนี้ในภาษาไทยแปลตามตัวอักษรในฐานะโรงพยาบาลมิชชั่น ซึ่งเป็นสาเหตุที่ทั้งคนไทยและชาวต่างชาติเรียกว่า "โรงพยาบาลมิชชั่น" ทั้งนี้ โรงพยาบาลดังกล่าวเป็นเจ้าของและดำเนินการโดยมูลนิธิคริสเตียนเมดิคอลของเซเวนต์เดย์แอดเวนทิสต์ในประเทศไทยภายใต้การอุปถัมภ์ของพันธกิจสหภาพเอเชียตะวันออกเฉียงใต้ (SAUM) ซึ่งเป็นส่วนประกอบระดับภูมิภาคของคริสตจักรมิชชั่น และเป็นส่วนหนึ่งของระบบการดูแลสุขภาพมิชชั่นระดับโลก โรงพยาบอาลนี้เป็นหนึ่งในสามโรงพยาบาลมิชชั่นในเอเชียตะวันออกเฉียงใต้ ส่วนอีกสองแห่งอยู่ในเทศบาลนครภูเก็ต ประเทศไทย และโรงพยาบาลมิชชั่นรัฐปีนัง ในประเทศมาเลเซีย
โรงพยาบาลมิชชั่นเป็นหนึ่งในสิบโรงพยาบาลเอกชนในประเทศไทยที่ได้รับการรับรองคุณภาพโรงพยาบาล (HA)
ประวัติ

โรงพยาบาลนี้ได้รับการก่อตั้งใน พ.ศ. 2480 ด้วยทุนสนับสนุนจากกัปตันทอมัส ฮอล ผู้เป็นพ่อค้ากะลาสีเรือ และดำเนินการโดย ดร. ราล์ฟ แวดเดลล์, เอลเลนผู้เป็นภรรยาของเขา, นายเปล่ง วิเทียมลักษณ์ และศิษยาภิบาล กอน วูย-แลง กระทั่งใน พ.ศ. 2483 ได้มีการขยายสิ่งอำนวยความสะดวกเพิ่มอีก 30 เตียง และกลายเป็นที่รู้จักในนาม "ส่วนผนวก" ครั้นเมื่อญี่ปุ่นรุกรานไทยในช่วงสงครามโลกครั้งที่สอง ส่วนผนวกก็ถูกปิด และมิชชันนารีทุกคนหนีออกนอกประเทศเพื่อความปลอดภัยของพวกเขา อย่างไรก็ตาม คลินิกบางส่วนยังคงดำเนินการต่อไปภายใต้การดูแลของนายเปล่ง, ผู้ช่วยแพทย์ และ ดร. เอส. เบเน ผู้เป็นแพทย์ชาวโรมาเนีย เมื่อสิ้นสุดสงคราม เจ้าหน้าที่จากต่างประเทศได้กลับมาและโรงพยาบาลนี้ก็เปิดขึ้นอีกครั้ง ส่วนผนวกเดิมดังกล่าวได้กลายเป็นอาคารแรกสำหรับการขยาย "สถานพยาบาลและโรงพยาบาลกรุงเทพ"
โรงเรียนพยาบาลโรงพยาบาลมิชชั่นได้รับการก่อตั้งเมื่อ พ.ศ. 2490 ครั้นใน พ.ศ. 2529 ได้มีการแนะนำและรับรองวิทยาศาสตรบัณฑิตสาขาการพยาบาล โรงเรียนพยาบาลดังกล่าว ร่วมกับวิทยาลัยสหภาพเอเชียตะวันออกเฉียงใต้ (S.A.U.C) ได้รวมเข้าด้วยกันใน พ.ศ. 2535 เพื่อก่อตั้งวิทยาลัยมิชชั่น โดยได้รับการรับรองจากทบวงมหาวิทยาลัยใน พ.ศ. 2537 ต่อมา เมื่อวันที่ 4 สิงหาคม พ.ศ. 2551 วิทยาลัยมิชชั่นได้รับสถานะมหาวิทยาลัยจากรัฐบาลไทยและได้เปลี่ยนชื่อเป็นมหาวิทยาลัยนานาชาติเอเชีย-แปซิฟิก (A.I.U) ส่วนการศึกษาวิจัยในระดับก่อนคลินิกเป็นเวลาสองปีได้ดำเนินการที่มหาวิทยาลัยนานาชาติเอเชีย-แปซิฟิก วิทยาเขตมวกเหล็ก ในขณะที่การศึกษาสองปีสุดท้ายอยู่ที่มหาวิทยาลัยนานาชาติเอเชีย-แปซิฟิก คณะพยาบาลศาสตร์มิชชั่น ทั้งนี้ คณะพยาบาลศาสตร์มิชชั่นของมหาวิทยาลัยประกอบด้วยห้องเรียน, ห้องสมุด และหอพัก พร้อมด้วยสถานพยาบาลทางคลินิกภายในโรงพยาบาล กระทั่งใน พ.ศ. 2498 ได้เปิดหลักสูตรวิชาชีพการพยาบาลและการผดุงครรภ์อย่างเป็นทางการ ส่วนใน พ.ศ. 2501 ความจุเตียงทั้งหมดเพิ่มขึ้นเป็น 180 เตียง
ใน พ.ศ. 2516 โรงพยาบาลมิชชั่นได้ประากศใช้ชื่อ "โรงพยาบาลมิชชั่น กรุงเทพฯ" กลุ่มย่อยของราล์ฟ แวดเดลล์ แห่งใหม่ได้รับการเปิดใน พ.ศ. 2526 เพื่อเพิ่มที่พักของผู้ป่วย ครั้นในโอกาสครบรอบ 50 ปีของโรงพยาบาลเมื่อ พ.ศ. 2530 ได้มีการเพิ่มอาคารเปล่ง วิเทียมลักษณ์ เพื่อจัดหาเตียงสำหรับสูติศาสตร์ และกุมารเวชศาสตร์ พร้อมด้วยบริการเสริมบางอย่าง
ส่วนใน พ.ศ. 2533 ศูนย์ส่งเสริมสุขภาพมิชชั่นสามารถรองรับได้ 60 คน ในจังหวัดสระบุรี ทางเหนือของกรุงเทพมหานคร โดยศูนย์ส่งเสริมสุขภาพดังกล่าวตั้งอยู่ติดกับวิทยาเขตมวกเหล็กของมหาวิทยาลัยนานาชาติเอเชีย-แปซิฟิก
แหล่งข้อมูลอื่น

สถานีย่อยแพทยศาสตร์
สถานีย่อยประเทศไทย
เว็บไซต์ทางการ
โรงพยาบาลมิชชั่น ที่เฟซบุ๊ก
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  สหรัฐ 
13°45′28″N 100°31′9″E﻿ / ﻿13.75778°N 100.51917°E﻿ / 13.75778; 100.51917
โรงพยาบาลเด็ก

เด็กที่โรงพยาบาลเด็กเซนต์หลุยส์
โรงพยาบาลเด็ก (อังกฤษ: Children's hospital) เป็นโรงพยาบาลที่ให้บริการแก่เด็กโดยเฉพาะ (ซึ่งรวมถึงวัยรุ่น) โรงพยาบาลเด็กสามารถให้บริการเด็กตั้งแต่แรกเกิดจนถึงอายุ 18 ปี หรือในบางกรณี แพทย์โรงพยาบาลเด็กอาจรักษาเด็กจนกว่าพวกเขาจะเรียนจบระดับชั้นมัธยม จำนวนของโรงพยาบาลเด็กได้ขยายออกในช่วงศตวรรษที่ 20 แพทย์กุมารเวชศาสตร์และผู้เชี่ยวชาญการผ่าตัดจะแยกส่วนออกจากอายุรศาสตร์และการผ่าตัดพิเศษสำหรับผู้ใหญ่ โรงพยาบาลเด็กมีความโดดเด่นด้านความสนใจมากขึ้นในการสนับสนุนด้านจิตวิทยาของเด็กและครอบครัวของพวกเขา
นอกจากการสนับสนุนด้านจิตวิทยา โรงพยาบาลเด็กยังได้มีสิทธิประโยชน์เพิ่มเติมของพนักงานให้บริการ โดยผู้เชี่ยวชาญที่ได้รับการฝึกฝนในการรักษาเด็ก ในขณะที่โรงพยาบาลตามปกติจำนวนมากสามารถรักษาเด็กได้อย่างพอหอมปากหอมคอ แต่หากเป็นผู้เชี่ยวชาญด้านเด็กอาจจะเป็นทางเลือกที่ดีเมื่อมันมาถึงการรักษาโรคที่หายาก ที่อาจพิสูจน์ได้ว่าร้ายแรงหรือเป็นอันตรายค่อนข้างมากสำหรับเด็กเล็ก หรือในบางกรณีก่อนที่เด็กจะถือกำเนิด นอกจากนี้ โรงพยาบาลเด็กหลายแห่งจะยังคงดูแลเด็กที่เป็นโรคหายากต่อไปจนเข้าสู่วัยฉกรรจ์ เพื่อให้เกิดการดูแลอย่างต่อเนื่อง
การจัดอันดับ

ทุกปี นิตยสารยูเอสนิวส์แอนด์เวิลด์รีพอร์ต ได้มีการจัดอันดับของโรงพยาบาลเด็กและศูนย์ชำนาญด้านกุมารเวชศาสตร์ชั้นนำในสหรัฐอเมริกา สำหรับปี ค.ศ. 2010-2011 โรงพยาบาลแปดแห่งได้รับการจัดอันดับจากศูนย์ชำนาญด้านกุมารเวชศาสตร์ที่มีอยู่ทั้งหมด 10 แห่ง โดยระบบการจัดอันดับที่ใช้โดยนิตยสารยูเอสนิวส์แอนด์เวิลด์รีพอร์ตขึ้นอยู่กับปัจจัยหลายประการ ในปีที่ผ่านมา (ค.ศ. 2007 ซึ่งเป็นปีที่ 18 ของการจัดอันดับในด้านกุมารเวชศาสตร์) การจัดอันดับของโรงพยาบาลได้พิจารณาบนฐานของชื่อเสียงเพียงอย่างเดียว โดยการประเมินจากการสุ่มตัวอย่างและการสำรวจของกุมารแพทย์และผู้เชี่ยวชาญด้านกุมารเวชศาสตร์ทั่วประเทศ ซึ่งระบบการจัดอันดับที่ใช้อยู่ในขณะนี้อยู่ในระหว่างการพิจารณาใหม่
ดูเพิ่ม

กุมารเวชศาสตร์
โรคหัดเยอรมัน

| โรคหัดเยอรมัน  (Rubella) |
| --- | --- |
ผื่นจากโรคหัดเยอรมันบนหลังของเด็ก บริเวณที่เป็นคล้ายกับของโรคหัด แต่ผื่นสีแดงไม่สดเท่า
บัญชีจำแนกและลิงก์ไปภายนอก
ICD-10: B06
ICD-9: 056
DiseasesDB: 11719
MedlinePlus: 001574
eMedicine: emerg/388 peds/2025 derm/259
โรคหัดเยอรมัน หรือโรคเหือด (อังกฤษ: Rubella, German measles) หรือโรคหัดสามวัน (three-day measles) เป็นการติดเชื้อเกิดจากไวรัสหัดเยอรมัน โรคนี้มักไม่ร้ายแรงโดยผู้ป่วยครึ่งหนึ่งไม่รู้สึกตัวว่าป่วย ผื่นอาจเริ่มมีราวสองสัปดาห์หลังสัมผัสเชื้อและอยู่นานสามวัน ปกติเริ่มบนหน้าแล้วแพร่ไปร่างกายที่เหลือ ผื่นของโรคหัดเยอรมันสีไม่สดเท่าผื่นของโรคหัดและบ้างคัน พบต่อมน้ำเหลืองโตได้ทั่วไปและอาจอยู่นานหลายสัปดาห์ นอกจากนี้ อาจมีไข้ เจ็บคอและความล้า ในผู้ใหญ่ อาการปวดข้อพบได้บ่อย อาการแทรกซ้อนอาจรวมปัญหาเลือดออก อัณฑะบวม และการอักเสบของเส้นประสาท การติดเชื้อระหว่างช่วงต้นของการตั้งครรภ์อาจส่งผลให้เด็กเกิดมามีกลุ่มอาการโรคหัดเยอรมันแต่กำเนิด (CRS) หรือแท้ง อาการของ CRS มีปัญหาเกี่ยวกับตา เช่น ต้อกระจก หู เช่น หูหนวก หัวใจและสมอง พบปัญหาน้อยหลังสัปดาห์ที่ 20 ของการตั้งครรภ์
โรคหัดเยอรมันปกติแพร่ผ่านอากาศโดยทางการไอของผู้ที่ติดเชื้อ บุคคลแพร่เชื้อได้ระหว่างหนึ่งสัปดาห์ก่อนและหลังผื่นปรากฏ ทารกที่เป็น CRS อาจแพร่ไวรัสได้กว่าหนึ่งปี มีเฉพาะมนุษย์ที่ติดเชื้อ แมลงไม่แพร่โรค เมื่อฟื้นตัวแล้ว บุคคลจะมีภูมิคุ้มกันต่อการติดเชื้อในอนาคต มีการทดสอบซึ่งสามารถพิสูจน์ยืนยันภูมิคุ้มกันได้ ยืนยันการวินิจฉัยโดยการพบไวรัสในเลือด คอหรือปัสสาวะ การทดสอบเลือดหาแอนติบอดีอาจเป็นประโยชน์ด้วย
โรคหัดเยอรมันป้องกันได้ด้วยวัคซีนโรคหัดเยอรมันเพียงขนาดยาเดี่ยว - วัคซีนป้องกันโรคหัดเยอรมัน. มีประสิทธิผลกว่า 95% มักให้ร่วมกับวัคซีนโรคหัดและวัคซีนคางทูม เรียก วัคซีนหัด-หัดเยอรมัน-คางทูม (MMR) ทว่า ด้วยอัตราการให้วัคซีนในประชากรน้อยกว่า 80% อาจมีหญิงที่มีชีวิตถึงวัยเจริญพันธุ์มากขึ้นโดยไม่มีการพัฒนาภูมิคุ้มกันและปัญหาอาจเพิ่มขึ้น เมื่อติดเชื้อแล้ว ไม่มีการรักษาจำเพาะ
โรคหัดเยอรมันเป็นการติดเชื้อทั่วไปในหลายบริเวณของโลก มีผู้ป่วยกลุ่มอาการโรคหัดเยอรมันแต่กำเนิดประมาณ 100,000 คนต่อปี อัตราของโรคลดลงในหลายพื้นที่รวมทั้งทวีปอเมริกาอันเป็นผลจากการให้วัคซีน กำลังมีความพยายามกำจัดโรคนี้ทั่วโลก ชื่อ "รูเบลลา" มาจากภาษาละติน หมายถึง "แดงเล็กน้อย" แพทย์ชาวเยอรมันอธิบายโรคดังกล่าวเป็นโรคต่างหากครั้งแรกใน ค.ศ. 1814 ในชื่อ "โรคหัดเยอรมัน" วันที่ 29 เมษายน 2558 สำนักงานองค์การอนามัยโลกในกรุงวอชิงตัน ดี.ซี. ประกาศให้ภูมิภาคทวีปอเมริกาปลอดจากการส่งผ่านโรคหัดเยอรมันประจำถิ่นอย่างเป็นทางการ
สาเหตุ

เกิดจากเชื้อหัดเยอรมันซึ่งเป็นไวรัสชื่อว่า รูเบลลา (Rubella) เชื้อจะอยู่ในน้ำมูก น้ำลายของผู้ป่วย ติดต่อได้โดยการไอ จาม หายใจรดกัน เช่นเดียวกับโรคหวัดหรือโรคหัด
ระยะฟักตัว 14-21 วัน ต่อมน้ำเหลืองโต (ที่หลังหู หลังคอ และท้ายทอย)
อาการ

มีไข้ต่ำ ๆ ถึงปานกลาง ร่วมกับเป็นผื่นเล็ก ๆ สีชมพูอ่อน ๆ กระจายไปทั่ว ผื่นมักจะแยกกันอยู่ชัดเจน เริ่มที่หน้าผากชายผม รอบปาก และใบหูก่อนที่อื่น แล้วลงมาที่ลำคอ ลำตัว แขนขา อาจมีอาการคัน ผื่นมักขึ้นวันเดียวกับที่มีไข้ และมักจะหายได้เองภายใน 3 - 6 วัน โดยทั่วไปจะจางหายอย่างรวดเร็ว ไม่ทิ้งรอยดำให้เห็น บางรายอาจมีผื่นขึ้นโดยไม่มีไข้ก็ได้ บางรายอาจมีอาการแสบเคืองตา เจ็บคอเล็กน้อย ปวดเมื่อยตามตัวแต่ไม่มากนัก
อาการทั่วไปไม่ค่อยรุนแรง บางรายอาจติดเชื้อหัดเยอรมันและไม่มีอาการก็ได้
อาการ > สิ่งตรวจพบ

ไข้ 37.5 - 38.5 องศาเซลเซียส ผื่นแดงเล็กน้อย กระจายอยู่ทั่วตัว ตาแดงเล็กน้อย ที่สำคัญซึ่งบ่งชี้ถึงโรคนี้ คือ มีต่อมน้ำเหลืองโต (คลำได้เป็นเม็ดตะปุ่มตะป่ำ) ตรงหลังหู หลังคอ ท้ายทอย และข้างคอทั้ง 2 ข้าง
อาการ > อาการแทรกซ้อน

อาจทำให้ข้อนิ้วมือ และนิ้วเท้าอักเสบเล็กน้อย สมองอักเสบอาจพบได้บ้างข้อสำคัญคือ ถ้าเป็นในหญิงตั้งครรภ์ 3 เดือนแรกอาจทำให้ทารกในครรภ์พิการได้พบทารกพิการถึงร้อยละ 10-50 ภายในเดือนที่ 2 พบได้ร้อยละ 14 - 25 ภายในเดือนที่ 3 และหลัง 3 เดือน พบได้ร้อยละ 0 - 5 อาการที่พบในทารกที่คลอดออกมา ต้อกระจก ต้อหิน หูหนวก หัวใจพิการที่พบบ่อย เช่น น้ำหนักตัวน้อยกว่าปกติ ตับอักเสบ (ดีซ่าน) สมองอักเสบ ปัญญาอ่อน ซึ่งความพิการเหล่านี้อาจเกิดร่วมกัน หรือเกิดเพียงอย่างเดียวก็ได้
การรักษา

ถ้าพบในเด็กหรือผู้ใหญ่ทั่วไปที่ไม่ตั้งครรภ์ ให้การรักษาตามอาการ
ให้ยาลดไข้พาราเซตามอล ผู้ใหญ่ ครั้งละ 1 - 2 เม็ด (500 มิลลิกรัม) ทุก 4 - 6 ชั่วโมง ในเด็กให้ชนิดน้ำเชื่อม อายุต่ำกว่า 1 ปี 1/2 ช้อนชา, อายุ 1-4 ปี 1 ช้อนชา, อายุ 4-7 ปี ให้ 1 1/2 ช้อนชา
ในรายที่มีอาการคันให้ยาทาแก้ผื่นคัน คาลาไมน์โลชั่น (Calamine lotion) ทาบริเวณที่คัน วันละ 2 - 3 ครั้ง
ถ้าพบในหญิงตั้งครรภ์ระยะ 3 เดือนแรก แนะนำผู้ป่วยให้ไปโรงพยาบาล อาจต้องตรวจเลือดพิสูจน์ถ้าเป็นจริง อาจพิจารณายุติการตั้งครรภ์
การป้องกัน

บทความหลัก: วัคซีนป้องกันโรคหัดเยอรมัน
โรคนี้สามารถป้องกันได้โดยการฉีดวัคซีน ครั้งแรกในตอนอายุ 9-15 เดือน สำหรับในท้องที่ห่างไกลในปัจจุบันนี้ได้มีการฉีดวัคซีนป้องกันโรคนี้ ให้ในโรงเรียน นักเรียนชั้นประถมปีที่ 1 และนักเรียนชั้นประถมปีที่ 6 ผู้ปกครองที่มีข้อสงสัยบุตรหลานตนเองได้รับหรือไม่ให้สอบถามสถานีอนามัยใกล้บ้าน หรือศูนย์สุขภาพชุมชน
โรงพยาบาลเด็กอังกอร์

| โรงพยาบาลเด็กอังกอร์ |
| --- | --- |

ภูมิศาสตร์
ที่ตั้ง: ถ.เทพวงศ์สมเด็จพระสังฆราช เสียมราฐ, ประเทศกัมพูชา
พิกัด: 13°21′29″N 103°51′22″E﻿ / ﻿13.3581°N 103.8562°E﻿ / 13.3581; 103.8562
หน่วยงาน
รูปแบบทุน: องค์การไม่แสวงหาผลกำไร
ประเภท: แพทย์เฉพาะทาง
องค์อุปถัมภ์: เค็นโระ อิซุ
บริการสุขภาพ
แผนกฉุกเฉิน: มี
ประวัติ
เปิดให้บริการ: ค.ศ. 1999
ลิงก์
เว็บไซต์: angkorhospital.org
โรงพยาบาลเด็กอังกอร์ (อังกฤษ: Angkor Hospital for Children; อักษรย่อ: AHC) เป็นโรงพยาบาลและองค์การบริการสุขภาพกุมารเวชศาสตร์อิสระที่ไม่แสวงหากำไร ตั้งอยู่ในเสียมราฐ ประเทศกัมพูชา ซึ่งโรงพยาบาลเด็กอังกอร์ก่อตั้งขึ้นใน ค.ศ. 1999 ผ่านความพยายามของเค็นโระ อิซุ ผู้เป็นช่างภาพชาวญี่ปุ่น พันธกิจของโรงพยาบาลเด็กอังกอร์คือการปรับปรุงการดูแลสุขภาพของเด็กในกัมพูชาโดยการสร้างแบบจำลองที่ยั่งยืนของสถาบันสุขภาพ โดยความร่วมมือกับรัฐบาลกัมพูชา